DUL 10
Mot Ango ma Tye ka Kuro Jo ma Giwinyo Lok pa Lubanga?
Pol pa jo muto kibicerogi me kwo i wi lobo-ni. Tic pa Lukwena 24:15
Tam kong pi mot ma tye anyim ma ibinongo mitte ka iwinyo lok pa Jehovah! Ibibedo ki yot kom ma roc pe iye; pe tye ngat mo ma bibedo ki two nyo goro me kom. Dano maraco bibedo pe iye, dok ibibedo ki gen i kom jo ducu.
Arem, cwercwiny, nyo pig wang bibedo pe. Pe tye ngat mo ma bitii dok ma bito.
Ibibedo kacel ki luremi ki jo me pacowu. Kwo i Paradic bibedo me yomcwiny adada.
Lworo mo bibedo pe. Dano bibedo ki yomcwiny me ada.
Ker pa Lubanga bigiko pekki ducu. Niyabo 21:3, 4
MED NGECCI
KWENA MABER MUA KI BOT LUBANGA!
Lubanga Tye ki Yub Ango pi Lobo?
Baibul tito pingo Lubanga ocweyo lobo, awene ma pekki bigik iye, ki ngo ma bitimme i lobo i anyim, kacel ki jo ma bedo iye.
Peny wek kikwan Baibul Kwedi me Nono
Pingo omyero ikwan Baibul?
Baibul tye ka miyo lagam me lapeny ma pigi tego ma mako kwo pi jo mapol i but lobo ducu. In bene imito bedo ngat acel i kingi?
wol_Latn luo_Latn hat_Latn luo_Latn luo_Latn luo_Latn luo_Latn slv_Latn swe_Latn lua_Latn hat_Latn luo_Latn luo_Latn tum_Latn luo_Latn